《和亡名法师秋夜草堂寺禅房月下诗》
南北朝·刘孝先

幽人住山北，月上照山东。洞户临松径，虚窗隐竹丛。

出林避炎影，步径逐凉风。平云断高岫，长河隔净空。

数萤流暗草，一鸟宿疏桐。兴逸烟霄上，神闲宇宙中。

还思城阙下，何异处樊笼。

作者简介：南朝梁彭城安上里人。刘孝绰弟。初为武陵王萧纪主簿。随纪迁转安西将军纪室。后归梁元帝，为黄门侍郎，迁侍中。兄弟并善五言诗，见重于世。